**Ministru kabineta noteikumu projekta**

**“Grozījumi Ministru kabineta 2007. gada 18. decembra noteikumos Nr. 876 “**[**Transportlīdzekļu un to numurēto agregātu tirdzniecības noteikumi**](https://likumi.lv/ta/id/168576-transportlidzeklu-un-to-numureto-agregatu-tirdzniecibas-noteikumi)**’” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5. 1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Ceļu satiksmes likuma](https://likumi.lv/ta/id/45467-celu-satiksmes-likums) [4.1 panta](https://likumi.lv/ta/id/45467-celu-satiksmes-likums#p4.1) trešā un ceturtā daļa, Ministru kabineta 2018.gada 6.marta sēdes protokollēmuma (prot. Nr.14, 40.§) 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2007.gada 18.decembra noteikumos Nr.876 “Transportlīdzekļu un to numurēto agregātu tirdzniecības noteikumi’” (turpmāk - Noteikumu projekts) izstrādāts, lai izpildītu Ministru kabineta 2018.gada 6.marta sēdes protokollēmuma (prot. Nr.14, 40.§) 3.punktā doto uzdevumu, kā arī precizētu Ministru kabineta 2007.gada 18.decembra noteikumus Nr.876 “[Transportlīdzekļu un to numurēto agregātu tirdzniecības noteikumi](https://likumi.lv/ta/id/168576-transportlidzeklu-un-to-numureto-agregatu-tirdzniecibas-noteikumi)’” (turpmāk – Noteikumi) atbilstoši grozījumiem Sauszemes transportlīdzekļu īpašnieku civiltiesiskās atbildības obligātās apdrošināšanas likumā.Ministru kabineta 2018.gada 6.marta sēdes protokollēmuma (prot. Nr.14, 40.§) 3.punktā dots uzdevums ministrijām izvērtēt, vai attiecīgās nozares normatīvie akti, kas paredz fizisko personu datu apstrādi, atbilst Vispārīgās datu aizsardzības regulas prasībām, un, ja nepieciešams, izstrādāt normatīvo aktu projektus un noteiktā kārtībā iesniegt tos izskatīšanai Ministru kabinetā. 2016.gada 27.aprīlī tika pieņemta Eiropas Parlamenta un Padomes regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk - Regula Nr.(ES)2016/679), kurā tiek aktualizēti jau pastāvošie principi, izveidojot vienotus personas datu aizsardzības noteikumus, kas būtu spēkā visā Eiropas Savienības teritorijā. Ņemot vērā, ka Regula Nr.(ES)2016/679 satur deleģējumu dalībvalstīm veidot normatīvo regulējumu attiecīgajā jomā, izpildot Regulas Nr.(ES)2016/679 prasības, 2018.gada 21.jūnijā ir pieņemts Fizisko personu datu apstrādes likums, kas stājās spēkā 2018.gada 5.jūlijā.Saskaņā ar Noteikumu 45.2.apakšpunktu aktā par transportlīdzekļa pieņemšanu tirdzniecībā vai tirdzniecībā pieņemta transportlīdzekļa atdošanu īpašniekam norāda transportlīdzekļa vai numurētā agregāta īpašnieka vārdu, uzvārdu, personas kodu un dzīvesvietu vai juridiskās personas nosaukumu, reģistrācijas numuru un adresi, kā arī pārstāvja vārdu, uzvārdu, personas kodu un dzīvesvietu, ja īpašnieka vārdā rīkojas pārstāvis. Ja transportlīdzekļa īpašnieks (pārstāvis) ir ārvalsts fiziska vai juridiska persona, kam nav pastāvīgas dzīvesvietas (atrašanās vietas) Latvijā, aktā adresi nenorāda, bet izdara atzīmi “Ārvalsts”.Lai ievērotu Fizisko personu datu apstrādes likuma normas un novērstu Regulas Nr.(ES) 2016/679 pārkāpumus, kas izriet no pārmērīgas informācijas pieprasīšanas, Noteikumu 45.2.apakšpunkts ir precizēts un dzīvesvieta aktā netiek izmantota personas identificēšanai vai datu tālākai apstrādei.2019.gada 1.maijā stājas spēkā grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā, kas paredz, ka, nododot transportlīdzekli tirdzniecībai transportlīdzekļu tirdzniecības uzņēmumam, iepriekš noslēgtais apdrošināšanas līgums tiek izbeigts. Pēc transportlīdzekļa pieņemšanas tirdzniecībā tā apdrošināšanas pienākums ir tirdzniecības uzņēmumam un transportlīdzekli ceļu satiksmē var izmantot tikai ar tirdzniecības numura zīmēm.Saskaņā ar Noteikumu 33.punktu īpašnieks var atļaut vai neatļaut izmantot transportlīdzekli ceļu satiksmē, jo viņam ir pienākums nodrošināt transportlīdzekļa apdrošināšanu. Noteikumu projekta 33.punkta redakcija ir precizēta un svītrots Noteikumu 34.punkts, kas noteic kārtību, kā tirdzniecībā nodotu transportlīdzekli varēja izmantot ar Latvijā izsniegtajā reģistrācijas apliecībā norādītajām numura zīmēm. Saskaņā ar Ministru kabineta 2010.gada 30.novembra noteikumu Nr.1080 “Transportlīdzekļu reģistrācijas noteikumi” 65.2.apakšpunktu atzīmi par Latvijā reģistrētu transportlīdzekli izdara Transportlīdzekļu un to vadītāju reģistrā nevis transportlīdzekļa reģistrācijas apliecībā.Saskaņā ar Noteikumu 35.punktu, lai pārdotu Latvijā reģistrētu transportlīdzekli, nepieciešama Latvijā izsniegta transportlīdzekļa reģistrācijas apliecība ar valsts akciju sabiedrības “Ceļu satiksmes drošības direkcija” atzīmi par transportlīdzekļa noņemšanu no uzskaites atsavināšanai Latvijas Republikā vai izvešanai no Latvijas Republikas.Noteikumu 35.punkta redakcija ir precizēta un paredz, ka, lai pārdotu Latvijā reģistrētu transportlīdzekli, tam ir jābūt noņemtam no uzskaites atsavināšanai Latvijā vai izvešanai no Latvijas. Ņemot vērā iepriekš minētos grozījumus Sauszemes transportlīdzekļu īpašnieku civiltiesiskās atbildības obligātās apdrošināšanas likumā, Noteikumus paredzēts papildināt ar 65.1 punktu, kurā tiek noteiktas vispārējās prasības tirdzniecības numuru izmantošanai. Saeima 2019.gada 25.aprīlī 3.lasījumā atbalstīja grozījumus Ceļu satiksmes likumā, saskaņā ar kuriem mehāniskā transportlīdzekļa vadītājam jābūt klāt šādiem dokumentiem, kas pēc policijas darbinieku, robežsargu vai muitas amatpersonu pieprasījuma jāiedod tiem pārbaudei: vadītāja apliecība vai personu apliecinošs dokuments (transportlīdzekļa vadītājam, par kura tiesībām vadīt attiecīgās kategorijas transportlīdzekli, pārvietojoties Latvijas teritorijā, izdarīts ieraksts transportlīdzekļu un to vadītāju valsts reģistrā vai traktortehnikas un tās vadītāju valsts informatīvajā sistēmā) un transportlīdzekļa reģistrācijas dokumenti, izņemot transportlīdzekļa vadītājus, kuri pārvietojas Latvijas teritorijā ar transportlīdzekļu un to vadītāju valsts reģistrā vai traktortehnikas un tās vadītāju informatīvajā sistēmā reģistrētiem transportlīdzekļiem. Ievērojot minēto, Noteikumu 66.punkts ir izteikts jaunā redakcijā, nosakot dokumentu klāstu, kuriem ir jābūt komersanta pārstāvim, izmantojot transportlīdzekli ar tirdzniecības numura zīmēm.Izmantojot transportlīdzekli ar tirdzniecības numura zīmēm, braucieni ir jāreģistrē tirdzniecības reģistrā, noformējot pavadzīmi, un komersanta pārstāvim vai klientam, veicot transportlīdzekļa izmēģinājuma braucienu, ir jābūt noformētās pavadzīmes izdrukai.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts akciju sabiedrība „Ceļu satiksmes drošības direkcija”. |
| 4. | Cita informācija | Nav. |

|  |
| --- |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz transportlīdzekļu tirdzniecības uzņēmumiem, kuri noteiktā kārtībā ir reģistrējuši transportlīdzekļu tirdzniecības vietu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2019.gada 12.aprīlī <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Valsts akciju sabiedrība “Ceļu satiksmes drošības direkcija”. |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minētās institūcijas līdzšinējo funkciju ietvaros. |
| Cita informācija | Nav. |

Satiksmes ministrs T.Linkaits

Vīza: valsts sekretāra p.i. Dž.Innusa